Lourdes Arrieta

**Lourdes Arrieta Ormazabal** (Beasain, Gipuzkoa, 1956ko martxoaren 7a) begien mugimenduen bidez komunikatzeko Arrieta metodoaren asmatzailea da bere ahizpa Mentxurekin batera. Jaiotzetik azidemia gluterikoa I izeneko gaixotasuna  dute biek. 

Esteban Arrieta eta Kontxi Ormazabal Zegamarren alabak Beasainen jaio eta Donostian bizi dira. Lourdesen senarra Tulio Riveros da, "Hablame a los ojos: Lourdes y Mentxu Arrieta" liburuaren idazlea.   

## Bizitza 
Gaixotasunaren eraginez, Lourdesek barneko burutazioak ezin adierazi eman zituen lehenengo hamasei urteak. Irakurtzen eta idazten ikasi zuen arte, ez zen erabat komunikatzeko gai izan. Amak irakatsi zion irakurtzen erietxez erietxe zebilen bitartean, eta horri esker, mugitu dezakeen hatz bakarraz ahizparen gorputz gainean hizkiak irudikatzen hasi zen. Lourdesek 22 urte bete zituenean  ohartu zen Mentxurekin begien bidez komunikatu ahal zitekeela. 1979an komunikazio arina ahalbidetuko zien metodo bat sortu zuten. XXI.mendean, garapen digitalari esker, Arrieta metodoaz gain mundu digitalak komunikazio errazagoa ahalbidetu die biei. 

## Arrieta metodoa 
Bi ahizpak elkar komunikatzeko zailtasunaren aurrean, begiak mugituz, hizkiak airean marrazten hasi ziren elkar ulertzen hasi ziren arte. Horrela sortu zen  ondoren garatu eta erregistratuko zuten Arrieta metodoa 1979an.  

Arrieta metodoa, konplexutasun eta berezitasunekin, hizki simetrikoak begien bidez alderantziz  airean idaztean, hau da, ispiluan ikusten ditugun moduan idaztean datza. Euren bizimoduan metodo honek izandako garrantzia, ez da ordea islatu metodo honek beste esparru batzuetan izan duen erabilpenean. 

thumb|Arrieta ahizpak, "Arrieta metodoa" dokumentalaren aurkepenean (2013)

## Arrieta metodoa filma 
Jorge Gil Munarriz (1981) Legazpiarraren gidoia eta zuzendaritzapean, Moriarti zuzendaritzapean Arrieta metodoa filma ekoiztu zuen 2013an.  Lourdes Arrieta, Mentxu Arrieta, Esteban Arrieta, Conchi Ormazabal, Julene Beldarrain, Tulio Riveros, Juanmi Gutierrez, Mamen Tercero, eta Yadira Pluasek interpretatua izan zen. 

Donostiako Zinemaldiko 61. edizioan Zinemira sekzioan parte hartu zuen filmak 2013an. Urte berean Giza Eskubideen XI. Zinemaldiko sari nagusia jaso zuen .

## Elkartean, bizitza independientea 
Dibertsitate funtzionala duten beste lagunekin batera autonomo izateko eskubidearen alde aktibistak dira Lourdes eta Mentxu  bizitza independientea aldarrikatzen duen elkartean.  

Elkarlanean elkarteko kideak ordezkatzen dira pertsonen herritartasun aktiboari buruzko eskubideak defendatzeko. Erakundeetan eragina duten jarduerak garatzen dituen elkartea da, proposamenak egin eta diskriminazio edo injustizia sozialak ezagutzera ematen ditu, desgaitasuna duten pertsonen onurarako arlo hauetan aurrera egiteko: irisgarritasun unibertsalean, bizimodu independentean, partaidetzan, gizarteratzean eta pertsona guztientzako aukera-berdintasunean. 

## Lanak 
* Arrieta metodoa
* La voz del silencio liburua 

## Parlamentura hautagai 
Elkarrekin Podemos parlamentura hautagaitzan hamalaugarrena izan zen  zerrendan 2016ko hauteskundeetan. 

## Ereferentziak 
## Kanpo estekak 
Arrieta metodoa: Arrieta Ahizpen hitzaldia EBEuskadi 13an

Zinemaldia 

Arrieta metodoa. Filma  

Paula Aierbe argazkilariaren bloga